stanford-oval/wikipedia huggingface dataset:
Steve Andrascik
WHA-ura

Edmonton Oilers sai Andrascikin WHA-oikeudet helmikuussa 1972, kun liiga perustettiin. Heinäkuussa 1974 Edmonton myi oikeudet Cincinnati Stingersille, joka lainasi Andrascikin samassa kuussa edelleen Indianapolis Racersille. Indianapolisissa Andrascik ehti pelata kuitenkin vain 20 ottelua, kunnes hänet myytiin marraskuussa 1974 Michigan Stagsiin. Stags lopetti toimintansa kesken kauden tammikuussa 1975, jonka jälkeen liiga otti joukkueen haltuunsa ja siirsi sen pelaamaan Baltimoreen loppu kaudeksi. Kaudeksi 1975–1976 Andrascik palasi Cincinnatiin, jossa hän pelasi kuitenkin vain 20 ottelua, loppukauden mennessä jälleen farmissa. Kun kaksi seuraavaakin kautta meni kokonaisuudessaan alasarjoissa, päätti Andrascik lopettaa uransa keväällä 1978.
Steven Hill

| Steven Hill |
| --- | --- |

Henkilötiedot
Koko nimi:  Solomon Krakovsky
Syntynyt: 24. helmikuuta 1922  Seattle, Washington
Kuollut: 23. elokuuta 2016 (94 vuotta) New York City, New York
Näyttelijä
Merkittävät roolit:  Adam Schiff (Kova laki) 
Aiheesta muualla
IMDb 
Elonet
Steven Hill (syntyjään Solomon Krakovsky) (24. helmikuuta 1922 Seattle, Washington, Yhdysvallat – 23. elokuuta 2016 Manhattan, New York City, New York) oli yhdysvaltalainen näyttelijä, joka tunnettiin parhaiten TV-sarjasta Kova laki, jossa hän esitti piirisyyttäjä Adam Schiffiä kaikkiaan 229 jaksossa alkaen sarjan ensimmäisestä jaksosta ja päättyen 10. tuotantokauden viimeiseen jaksoon vuonna 2000.
Steven Hill syntyi venäjänjuutalaisen emigranttiperheen lapsena Seattlessa helmikuun 22. päivänä vuonna 1922. Hän kiinnostui näyttelijän työstä jo lapsena ja valmistuttuaan high schoolista hän palveli laivaston reservissä vuosina 1940–1941. Siviiliin päästyään hän toimi avustajana teatteriproduktioissa, muun muassa silloin vielä tuntemattoman Marlon Brandon rinnalla.
Varsinaisen debyyttinsä Hill teki 1950 Hedy Lamarrin vastanäyttelijänä elokuvassa Nainen ilman passia.
1950- ja 1960-luvuilla Hill näytteli lukuisissa B-tason elokuvissa ja TV-sarjoissa, joista esimerkkinä Lännen Tie. 1966 hän sai pääosan TV-sarjasta Vaarallinen tehtävä. Sarjan kuvausaikataulut olisivat edellyttäneet työskentelyä myös lauantaisin, josta Hill kieltäytyi, koska lauantai on juutalaisten sapatti ja Hill ortodoksijuutalainen. Niinpä hän sai potkut sarjasta ensimmäisen tuotantokauden jälkeen. Potkujen jälkeen Hill muutti länsirannikolta New Yorkiin ja piti taukoa näyttelijäntyöstä aina vuoteen 1980 asti.
Vuonna 1990, 23 vuoden poissaolon jälkeen, Hill palasi TV-rooleihin kun hän viime hetkellä korvasi toisen näyttelijän TV-sarjassa Kova laki. 10 vuoteen venynyt visiitti sarjaan jäi Hillin viimeiseksi näyttelijäntyöksi.
Stepfordin naiset (vuoden 2004 elokuva)

| Stepfordin naiset> The Stepford Wives |
| --- | --- |

Ohjaaja:  Frank Oz
Käsikirjoittaja:  Paul Rudnick
Perustuu:  Ira Levinin romaaniin The Stepford Wives
Tuottaja:  Donald De Line Gabriel Grunfeld Scott Rudin Edgar J. Scherick
Säveltäjä:  David Arnold
Kuvaaja:  Rob Hahn
Leikkaaja:  Jay Rabinowitz
Pukusuunnittelija:  Ann Roth
Pääosat:  Nicole Kidman Matthew Broderick Bette Midler Glenn Close Christopher Walken
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures DreamWorks
Levittäjä:  Paramount Pictures Netflix Fandango at Home (käännä suomeksi)
Ensi-ilta:   11. kesäkuuta 2004
Kesto:  94 minuuttia
Alkuperäiskieli:  englanti
Budjetti:  90 milj. USD
Tuotto:  102 001 626 USD
Aiheesta muualla
IMDb 
Elonet
AllMovie
Infobox OKNimi-testi OK: 
Stepfordin naiset (The Stepford Wives) on vuonna 2004 ensi-iltansa saanut yhdysvaltalainen elokuva, jonka on ohjannut Frank Oz. Se perustuu Ira Levinin samannimiseen romaaniin, joka filmatisoitiin ensimmäisen kerran jo vuonna 1975. Elokuvan pääosissa ovat Nicole Kidman, Matthew Broderick, Bette Midler, Glenn Close ja Christopher Walken.
Elokuva kertoo Stepfordin kaupungista, joka näyttää vanhanaikaisen perinteiseltä idylliltä, jossa rakastavat vaimot palvelevat aviomiehiään ilolla.
Kun vuoden 1975 elokuva oli tieteistrilleri, ohjaaja Ozin ote on paljon komediallisempi.
Näyttelijät

| 0 | 1 | 2 |
| --- | --- | --- |
|  Nicole Kidman  | … |  Joanna Eberhart   |
|  Matthew Broderick  | … |  Walter Kresby   |
|  Bette Midler  | … |  Bobbie Markowitz   |
|  Christopher Walken  | … |  Mike Wellington   |
|  Roger Bart  | … |  Roger Bannister   |
|  Faith Hill  | … |  Sarah Sunderson   |
|  Glenn Close  | … |  Claire Wellington   |
|  Jon Lovitz  | … |  Dave Markowitz   |
|  Matt Malloy  | … |  Herb Sunderson   |
|  David Marshall Grant  | … |  Jerry Harmon   |
|  Kate Shindle  | … |  Beth Peters   |
|  Lorri Bagley  | … |  Charmaine Van Sant   |
|  Mike White  | … |  Hank   |
|  KaDee Strickland  | … |  Tara   |
|  Larry King  | … |  Itsenään   |
Arvioita

Turun Sanomien Tapani Maskula sanoo Ozin yrittävän tässä elokuvassa samankaltaista temppua kuin läpimurtofilmissään Pieni kauhukauppa (1986), joka perustui samannimiseen musikaaliin ja Roger Cormanin mustavalkoiseen kulttihalpikseen (1960). Ira Levinin romaani osoittautuu Maskulasta kuitenkin Ozille liian kovaksi palaksi verrattuna vuoden 1975 elokuvaversioon: ”Frank Ozin mekaanisessa vuodatuksessa silmille hyppivät studiolavasteet ja tietokoneilla väsätyt trikit häviävät auttamatta Bryan Forbesin harkitun eteeriselle teokselle.”
Aiheesta muualla

Stepfordin naiset Internet Movie Databasessa (englanniksi)
Film-o-hlic (Arkistoitu – Internet Archive) Arvostelu
Stoner Witch

| Stoner Witch Melvins |
| --- | --- | --- |

Studioalbumin tiedot
 Julkaistu: 18. lokakuuta 1994
 Levy-yhtiö: Atlantic
Melvinsin muut julkaisut
| Prick 1994 | Stoner Witch 1994 | Tora Tora Tora 1995 |
Stoner Witch on hardcore-yhtyeen Melvinsin vuonna 1994 julkaistu albumi, se oli yhtyeen toinen isolla merkillä (Atlantic Records) julkaistu albumi. Kappaleista "Queen" ja "Revolve" tehtiin musiikkivideo.
Kappaleet

"Skweetis" (san: Osborne; musiikki: Crover/Deutrom/Osborne) – 1:12
"Queen" (san: Crover/Osborne; musiikki: Osborne) – 3:06
"Sweet Willy Rollbar" (san./mus: Osborne) – 1:28
"Revolve" (san: Osborne; musiikki: Deutrom/Osborne) – 4:44
"Goose Freight Train" (san: Osborne; musiikki: Crover/Deutrom/Osborne) – 4:38
"Roadbull" (san: Osborne; musiikki: Crover/Deutrom/Osborne) – 3:25
"At The Stake" (san: Osborne; musiikki: Crover/Deutrom/Osborne) – 7:56
"Magic Pig Detective" (san/musiikki: Osborne) – 5:33
"Shevil" (san/musiikki: Osborne) – 6:29
"June Bug" (musiikki: Deutrom/Osborne) – 2:01
"Lividity" (san: Osborne; musiikki: Crover/Deutrom/Osborne) – 9:15
Kokoonpano

Buzz Osborne - laulu, kitara, basso
Dale Crover - rummut, kitara, taustalaulu
Mark Deutrom - basso, kitara, taustalaulu
Aiheesta muualla

Stoner Witch Discogsissa. (englanniksi)
Albumi Stoner Witch Encyclopaedia Metallum -sivustolla (englanniksi)
Sulfaatio

Sulfaatio on kemiallinen reaktio, jossa on osallisena sulfiitti (SO3). Kun nestemäisessä aineessa sulfiittia syntyy sulfidista (SO2), se voi reagoida heti kalsiumyhdisteiden kanssa.
Singapore kesäolympialaisissa 2016

Joseph Schooling voitti Singaporen historian ensimmäisen olympiakullan
Singapore osallistui kesäolympialaisiin 2016. Sitä edusti 25 urheilijaa seitsemässä lajissa. Joukkueen lipunkantajana avajaisissa toimi sulkapalloilija Derek Wong Zi Liang.
Uimari Joseph Schooling voitti Singaporen historian ensimmäisen olympiakullan miesten 100 metrin perhosuinnissa olympiaennätysajalla 50,39 sekuntia. Kyseessä oli myös ainoa Singaporen voittama mitali.
Joukkue > Ammunta

Ammuntaan osallistui kaksi singaporelaista urheilijaa. Jasmine Ser Xiang Wei kilpaili naisten 10 metrin ilmakiväärissä ja 50 metrin kiväärin asentokilpailussa. Ilmakiväärissä hän sai karsinnoissa 413,5 pistettä, joka oikeutti 25. sijaan eikä hän päässyt loppukilpailuun. Asentokilpailussa Ser oli 34. Teo Shun Xie kilpaili naisten 10 metrin ilmapistoolissa ja 25 metrin pistoolissa. 10 metrillä hän oli karsinnan 37. pistein 375. 25 metrillä hän sai karsinnoissa 571 pistettä, joka oikeutti sijaan 29. Hän jäi kummassakin lajissa alkukilpailuun.
Joukkue > Purjehdus

Purjehduksessa Singaporella oli seitsemän laivueen edustus. Miesten RS:X:ssä Leonard Ong oli kokonaiskilpailun 34. Miesten Laserissa Colin Cheng Xin Ru oli kokonaiskilpailun 20. Hän oli parhaimmillaan yhden lähdön toinen. Naisissa Audrey Yong kilpaili RS:X-luokassa. Hän oli kokonaiskilpailun 25. Elisabeth Yue Ling Yin kilpaili Laser Radialissa. Hän oli kokonaiskilpailun 26. Naisten 470 osallistui Jovinda Choo ja Amanda Ng. Choo ja Ng oli kokonaiskilpailun 20. eli he olivat viimeisiä. Griselda Khng ja Sara Tan kilpailivat laivueena 49erFX-luokassa. He olivat kokonaiskilpailun 15. Justin Liu ja Denise Lim osallistuivat Nacra 17 -kilpailuun. He sijoittuivat kokonaiskilpailun sijalle 19.
Joukkue > Soutu

Soudussa Singaporen ainoa edustaja oli Saiyidah Aisyah, joka osallistui naisten yksikköön. Hän souti ensimmäisellä kierroksella ajan 8:44.71. Puolivälierissä hän saavutti ajan 7:56.00. Tämä johti paikkaan C/D välieriin, jossa hän souti ajan 8:22.45. D-finaalissa hän souti ajan 7:55.73. Tämä tarkoitti, että hänen lopullinen sijoituksensa oli 23.
Joukkue > Sulkapallo

Sulkapallossa Singaporella oli edustus sekä miesten että naisten kaksinpelissä. Miehissä Derek Wong Zi Liang oli alkulohkonsa toinen voitettuaan surinamelaisen Soren Optin ja hävittyään malesialaiselle Lee Chong Weille. Lee oli lopulta olympialaisten toinen. Wongin lopullinen sijoitus oli 14. Naisissa Liang Xiaoyu voitti alkulohkossaan ranskalaisen Delphine Lansacin ja hävisi eteläkorealaiselle Seong Ji-Hyeon. Tämä ei riittänyt jatkoon.
Joukkue > Pöytätennis

Pöytäenniksessä sekä miesten että naisten kaksinpelissä oli kaksi edustajaa. Samoin Singaporella oli joukkue naisten joukkuekilpailussa. Miehissä Chen Feng putosi ensimmäisellä kierroksella hävittyään suomalaiselle Benedek Oláhille. Chenin lopullinen sijoitus oli 49. Toinen miesten kaksinpeliin osallistunut urheilija oli Gao Ning. Hänen ei tarvinnut osallistua ensimmäiselle kierrokselle. Toisella kierroksella Gao hävisi brittiläiselle Paul Drinkhallille, jolloin hänen lopullinen sijoitus oli 33. Naisten kaksinpelissä Feng Tianwei voitti kaksi ensimmäistä otteluaan, mutta hävisi puolivälierissä Ai Fukuharalle 4–0. Hänen lopullinen sijoitus oli 5. Yu Mengyu voitti myös kaksi ensimmäistä ottelua, mutta hävisi puolivälierissä pohjoiskorealaiselle Kim Song-ille 4–2. Yu ja Feng osallistuivat joukkuekilpailuun Zhou Yihanin kanssa. Ensimmäisellä kierroksella Singapore voitti Egyptin. Puolivälierissä Singapore voitti Etelä-Korean. Välierissä Kiina oli parempi. Pronssiottelussa Japani voitti Singaporen.
Joukkue > Uinti

Uinnissa Singaporella oli mukana kolme uimaria, jotka osallistuivat yhteensä kuuteen kilpailutapahtumaan. Quah Ting Wen osallistui naisten 100 metrin perhosuintiin. Hän sai alkuerissä ajan 1:00,88, joka ei riittänyt jatkoon. Quah Zheng Wen osallistui miesten 100 metrin selkäuintiin sekä 100 ja 200 metrin perhosuintiin. Selkäuinnissa hän oli alkueränsä seitsemäs ajalla 54,38, jolloin hän jäi jatkoerien ulkopuolelle. Hän pääsi sekä 100 m ja 200 m perhosuinnissa välieriin. Hän oli 100 metrin kilpailussa lopulta 15. ja 200 metrin kilpailussa 10. Joseph Schooling kilpaili 100 metrin vapaauinnissa ja 100 metrin perhosuinnissa. Vapaauinnissa hän eteni alkueristä välieriin. Hän kuitenkin oli välieränsä kahdeksas eikä päässyt loppukilpailuun. Hän oli lopulta 16. vapaauinnissa. Perhosuinnissa hän voitti alkueränsä ajalla 51,41. Hän oli myös välieränsä nopein ajalla 50,83. Loppukilpailussa hän teki olympiaennätyksen ja saavutti kultaa ajalla 50,39.
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Quah Ting Wen | Naisten 100 metrin perhosuinti | 1.00,88 | 34. | – | – | – | – |
| Quah Zheng Wen | Miesten 100 m selkäuinti | 54,38 | 22. | – | – | – | – |
| Quah Zheng Wen | Miesten 100 m perhosuinti | 52,08 | 16 | 52,26 | 15. | – | – |
| Quah Zheng Wen | Miesten 200 m perhosuinti | 1:56,01 | 10 | 1:56,11 | 10. | – | – |
| Joseph Schooling | Miesten 100 m vapaauinti | 48,27 | 6. | 48,70 | 16. | – | – |
| Joseph Schooling | Miesten 100 m perhosuinti | 51,41 | 1. | 50,83 | 1. | 50,39 | 1 Kultaa |
Joukkue > Yleisurheilu

Yleisurheilussa Singaporella oli kaksi edustajaa. Timothee Yap kilpaili miesten 100 metrin juoksussa. Hän pääsi karsinnoista ensimmäiselle kierrokselle ajalla 10,84, mutta alkuerissä hän jäi alkueränsä 9. ajalla 10,79. Naisten maratonilla Neo Jie Shi oli 131. ajalla 3:15.18.
H’rystyna Stui

| Mitalit | Mitalit | Mitalit |  |
| --- | --- | --- | --- |
|  H’rystyna Stui kilpailemassa EM-kisoissa 2013. |  H’rystyna Stui kilpailemassa EM-kisoissa 2013. |  H’rystyna Stui kilpailemassa EM-kisoissa 2013. |  |
Maa:   Ukraina
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 4 x 100 m |  |
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 4 × 100 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 2012 | 200 m |  |
|  Hopeaa | Zürich 2014 | 4 × 400 m |  |
| Universiadit  | Universiadit  | Universiadit  |  |
|  Kultaa | Shenzhen 2011 | 4 × 100 m  |  |
|  Hopeaa | Shenzhen 2011 | 100 metriä |  |
H’rystyna Petrivna Stui (ukr. Христина Петрівна Стуй, s. 3. helmikuuta 1988 Ivano-Frankivsk) on ukrainalainen pikajuoksija.
Sisäratojen EM-kilpailuissa 2011 Stui sijoittui 60 metrin juoksussa viidenneksi. Kesäuniversiadeissa 2011 hän sijoittui 100 metrin juoksussa toiseksi ja voitti 4 × 100 metrin viestijuoksussa Ukrainan joukkueessa kultaa. Daegun MM-kilpailuissa 2011 hän sijoittui 200 metrillä seitsemänneksi ja 4 × 100 metrin viestissä Ukrainan joukkueessa kolmanneksi. Helsingin EM-kilpailuissa 2012 hän sai 200 metrillä hopeaa ajalla 23,17 s.
Stui juoksi Lontoon olympialaisissa toisen osuuden Ukrainan pikaviestijoukkueessa, joka sai pronssia maansa ennätysajalla 42,04. 200 metrillä hän karsiutui välierissä. Moskovan MM-kilpailuissa 2013 hän karsiutui niin ikään 200 metrin välierissä. Zürichin EM-kilpailuissa 2014 hän sai hopeaa 4 × 400 metrin viestissä.
Stui karsiutui 200 metrin alkuerissä Pekingin MM-kilpailuissa 2015. Hän karsiutui alkuerissä 100 metrillä Rio de Janeiron olympialaisissa 2016, 60 metrillä Birminghamin MM-hallikilpailuissa 2018 ja 100 metrillä Berliinin EM-kilpailuissa 2018.
Stui on juossut 60 metriä aikaan 7,21 s Pariisissa 6. maaliskuuta 2011, 100 metriä aikaan 11,20 s Lutskissa 3. kesäkuuta 2014 ja 200 metriä aikaan 22,66 s Lontoossa 6. elokuuta 2012.
Aiheesta muualla

Kuvia tai muita tiedostoja aiheesta H’rystyna Stui Wikimedia Commonsissa
H’rystynivka

| H’rystynivka (Умань) |
| --- | --- |
 lippu:  vaakuna
 H’rystynivka
 Koordinaatit: 48.8130°N, 29.9683°E 
Valtio:   Ukraina
Alue:  Tšerkasyn alue
Piiri:  Umanin piiri
Väkiluku (2021)  ():  10 068
Aikavyöhyke:  UTC+2
 – Kesäaika:  UTC+3
 
 hrystynivska.gromada.org.ua 
Infobox OKVirheellinen NIMI-arvo: 
H’rystynivkan rautatieasema.
Vanha rautatieasema.
H’rystynivka (ukr. Христи́нівка, ven. Христи́новка, Hristinovka) on Ukrainan keskivaiheilla, Tšerkasyn alueen Umanin piirissä sijaitseva kaupunki. Vuoden 2021 alussa siellä oli noin 10 068 asukasta.
Kaupungin nimi tulee vuonna 1891 valmistuneesta rautatieasemasta, joka puolestaan sai nimensä läheisestä kylästä.
Toisessa maailmansodassa saksalaiset valloittivat kaupungin 27. heinäkuuta 1941, ja neuvostojoukot valtasivat sen takaisin 9. maaliskuuta 1944.
Aiheesta muualla

Kuvia tai muita tiedostoja aiheesta H’rystynivka Wikimedia Commonsissa
Stepanakert

| Stepanakert Ստեփանակերտ, Xankəndi |
| --- | --- |

 Stepanakert
 Koordinaatit: 39°49′4″N, 46°45′3″E 
Valtio:   Azerbaidžan
Kaupungiksi:  1923
Väkiluku (2013):  54 500
Infobox OKVirheellinen NIMI-arvo: 
Kaupungin pääkatu.
Stepanakert (arm. Ստեփանակերտ, azer. Xankəndi) on kaupunki Azerbaidžanissa. Se oli de facto itsenäisen Artsakhin tasavallan pääkaupunki sen lakkauttamiseen asti. Se sijaitsee Karabahvuorten itärinteen juurella Karkarjoen laaksossa. Kaupungissa on 54 500 asukasta (vuonna 2013).
Historia

Keskiajalla nykyisen kaupungin paikalla oli armenialaisten lähteiden mukaan Vararakn-niminen kylä. Azerbaidžanilaisten lähteiden mukaan se tunnettiin 1700-luvulta lähtien nimellä Xankəndi, kaanin kylä. Vuonna 1847 paikalle perustettiin Venäjän Kaukasian ratsuväkidivisioonan päämaja. 1800-luvun loppuun mennessä siitä kehittyi armenialaisten ja venäläisten asuttama pieni kaupunki.
Vuonna 1923 Xankəndista tuli Vuoristo-Karabahin autonomisen alueen pääkaupunki. Samalla se sai armenialaisen bolševikkijohtaja Stepan Šaumjanin mukaan nimen Stepanakert. Neuvostoaikana Stepanakertista kehittyi huomattava teollisuuskeskus, jossa oli tekstiili-, elintarvike- ja rakennustarviketeollisuutta sekä valaisin- ja huonekalutehtaat. Kaupungissa toimi opettajainstituutti, maatalousteknikumi, sairaanhoitaja- ja musiikkiopistot, kotiseutumuseo ja teatteri. 1960- ja 1970-luvuilla entisen Leninaukion, nykyisen Veratsnund-aukion ympärille pystytettiin joukko hallintorakennuksia. Neuvostoaikana kaupunki oli myös sitä ympäröineen Stepanakertin piirin hallinnollinen keskus.
Azerbaidžanin hallitus nimesi Stepanakertin jälleen Xankəndiksi vuonna 1991. Kaupunki vaurioitui pahasti Vuoristo-Karabahin sodan aikana, mutta on sen jälkeen rakennettu uudelleen.
Vuonna 2020 syttyi uusi sota, jossa Azerbaidžanin armeija tulitti Stepanakertia raskailla aseilla. Monia rakennuksia tuhoutui, asukkaat pakenivat pommisuojiin.
Azerbaidžan miehitti koko Vuoristo-Karabahin syyskuussa 2023 aloittamansa uuden hyökkäyksen jälkeen.
Al Jazeeran lokakuun alussa 2023 julkaisemalla videolla kaupunki oli hylätty aavekaupunki ja kaikki asukkaat paenneet muutamaa vanhusta ja vammaista lukuun ottamatta.
Nähtävyydet

Vuorten ja metsien ympäröimässä Stepanakertissä on paljon puistoja ja vapaa-ajanviettopaikkoja. Kaupungissa toimii yliopisto, kotiseutumuseo ja kaksi Vuoristo-Karabahin sodalle omistettua museota. Nähtävyyksiin kuuluvat myös kaupungin pääkatu Azatamartikneri-prospekti, keskustori sekä Armenian ja Azerbaidžanin konfliktin muistomerkit. Stepanakertin ja koko Vuoristo-Karabahin symbolina toimii kaupungin sisääntuloväylän vieressä kohoavalle kukkulalle pystytetty muistomerkki, jota paikalliset kutsuvat nimellä Papik-Tatik (”Ukko ja Akka”).
Lentokenttä

Noin yhdeksän kilometriä Stepanakertin pohjoispuolella oleva lentokenttä remontoitiin 2009–2011. Alueen poliittista jännitystä kuvaa, että Azerbaidžan on kuitenkin uhannut ampua alas tälle Stepanakertin kansainväliselle lentokentälle lentävät siviililentokoneet. Tästä syystä lentokenttä on ollut suljettu vuodesta 2011 alkaen.
Aiheesta muualla

Stepanakertin kaupungin sivusto (Arkistoitu – Internet Archive) (armeniaksi)
Azerbaidžanilainen Xankəndi-sivusto (Arkistoitu – Internet Archive) (azeriksi), (englanniksi)
Wikimedia Commonsissa on kuvia tai muita tiedostoja aiheesta .
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Suden hetki

Suden hetki tarkoittaa aikaa varhain aamuyöllä noin kello 3.00–5.00, jolloin ihmisen ajatellaan olevan heikoimmillaan. Jo muinaiset roomalaiset arvelivat, että suden hetkellä useampi ihminen kuolee sairauteen tai vanhuuteen kuin muina aikoina vuorokaudesta.[lähde? ] He olivat myös sitä mieltä, että suden hetkellä unet ovat voimakkaimpia. Tyypillistä vuorokausirytmiä noudattavalla henkilöllä suden hetki ajoittuu vilkeuneen, jolloin alitajunta on voimakkaimmillaan. Suden hetkeä on pidetty myös paranormaalina ja siihen liittyy taikauskoisuutta. Suden hetkellä myös pelättyjen susien on arveltu saalistavan.
Kansanperinne kertoo, että suden hetkellä ihminen helposti torkahtaa, esimerkiksi nuotiolla, jolloin susi pääsee hyökkäämään.
Nykyisin sanotaan kansanomaisesti, että suden hetkellä nukkuvan ihmisen elimistö alkaa valmistautua uuteen päivään, ja vanha ihminen kuolee, jos hän ei enää jaksa aloittaa uutta päivää. Suden hetkellä normaalin päivärytmin mukaan nukkuvalla on uni syvintä ja elintoiminnot hitaimpia. Suden hetkellä ihmisen ruumiinlämpö lähtee nousuun ensin laskettuaan.
Myös yön kylmyys voi olla sairaille ja vanhoille vahingollista suden hetkellä. Suomessa keskikesällä suden hetki on vuorokauden kylmin hetki, sillä se osuu aikaan juuri ennen aamun sarastusta.
Strömsund

| Strömsund |
| --- | --- |
 Strömsundin Storgatan kesällä 2006.
 Strömsund
 Koordinaatit: 63°51′N, 15°35′E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Strömsundin kunta
Pinta-ala:  
 – Maa:  3,63 km²
Väkiluku:  3 589
 – Väestötiheys:  988,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Strömsund on samannimisen Strömsundin kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 3 589 asukasta.
Väestönkehitys

| Strömsundin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 301 | 2 301 |
| 1965 | 1965 |    | 2 827 | 2 827 |
| 1970 | 1970 |    | 3 578 | 3 578 |
| 1975 | 1975 |    | 4 119 | 4 119 |
| 1980 | 1980 |    | 4 239 | 4 239 |
| 1990 | 1990 |    | 4 193 | 4 193 |
| 1995 | 1995 |    | 4 090 | 4 090 |
| 2000 | 2000 |    | 3 707 | 3 707 |
| 2005 | 2005 |    | 3 516 | 3 516 |
| 2010 | 2010 |    | 3 589 | 3 589 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Strömsund Wikimedia Commonsissa
Jämtlandin läänin kuntien keskustaajamat
Hormoonit valloillaan

| Hormoonit valloillaan |
| --- | --- |

Ohjaaja:  Orvo Saarikivi
Käsikirjoittaja:  Armas J. Pulla Orvo Saarikivi
Perustuu:  Armas J. Pulla romaaniin Hormoonit hallitsevat (1946) ja näytelmään Hormoonit hallitsevat (1948)
Tuottaja:  Risto Orko
Säveltäjä:  George de Godzinsky
Kuvaaja:  Eino Heino
Leikkaaja:  Orvo Saarikivi
Pääosat:  Hilkka Helinä Joel Rinne
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:  20. elokuuta 1948
Kesto:  73 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Hormoonit valloillaan on vuonna 1948 valmistunut Orvo Saarikiven ohjaama suomalainen elokuva, joka perustuu Armas J. Pullan romaaniin. Siinä nahjusmainen tehtaanjohtaja kokeilee puosuliini-nimistä hormonilääkettä, minkä seurauksena hän alentuu lapsen tasolle. Pääosissa nähdään Hilkka Helinä ja Joel Rinne. Elokuvan tuotti Suomi-Filmi.
Elokuva muistuttaa aiheeltaan Howard Hawksin elokuvaa Rakas, minä nuorrun, joka valmistui kuitenkin vasta 1952. Ohjaaja Saarikivi on myöhemmin todennut, että elokuva olisi saanut jäädä tekemättä.